પોલીસ સૂત્રો પાસેથી મળતી માહિતી મુજબ સરખેજ રોડ પર ફત્તેહવાડી વિસ્તારમાં આવેલાં સનરાઈઝ પાર્કમાં રુબિના નૌશાદઅલી કાદરી (ઉ.વ.૧૩) નામની સગીરા રહેતી હતી. રુબિના ગ્યાસપુર ભાઠા મ્યુનિસિપલ સ્કૂલમાં ધો.૮માં અભ્યાસ કરી હતી. ૩૧ની ડિસેમ્બરના રોજ સવારે ૧૧ વાગ્યાની આસપાસ સ્કૂલેથી ગુમ થઈ હતી. રુબિનાની બહેનના જણાવ્યા મુજબ સવારે ૧૧ વાગ્યે સ્કૂલેથી તેણે તેની મિત્ર શનાબાનુ સાથે જતાં જોઈ હતી અને તેને જોઈ રુબિના જતી રહી હતી. બાદમાં રુબિનાનો કોઈ અતોપતો નહોતો. રુબિના ગાયબ થતાં તેના પરિવારજનોએ આ અંગે અસલાલી પોલીસ સ્ટેશનમાં ગુમ થયાની ફરિયાદ નોંધાવી હતી.